Document ID: 32012R0944

IZVEDBENA UREDBA SVETA (EU) št. 944/2012
z dne 15. oktobra 2012
o izvajanju člena 32(1) Uredbe (EU) št. 36/2012 o omejevalnih ukrepih glede na razmere v Siriji
SVET EVROPSKE UNIJE JE -
ob upoštevanju Pogodbe o delovanju Evropske unije,
ob upoštevanju Uredbe Sveta (EU) št. 36/2012 (1) in zlasti člena 32(1) Uredbe,
ob upoštevanju naslednjega:
(1)
Svet je 18. januarja 2012 sprejel Uredbo (EU) št. 36/2012.
(2)
Glede na resnost razmer v Siriji bi bilo treba na seznam fizičnih ali pravnih oseb, subjektov ali organov, za katere veljajo omejevalni ukrepi iz Priloge II k Uredbi (EU) št. 36/2012, uvrstiti nove osebe. Zlasti bi bilo treba nanj uvrstiti vse ministre sirske vlade zaradi njihove skupne odgovornosti za nasilno zatiranje prebivalstva v Siriji.
(3)
Ohraniti bi bilo treba omejevalne ukrepe proti nekdanjim ministrom v sirski vladi, saj je mogoče še vedno šteti, da so povezani z režimom in njegovim nasilnim zatiranjem civilnega prebivalstva. Zato bi bilo treba vnose za te osebe spremeniti.
(4)
S seznama oseb in subjektov, za katere veljajo omejevalni ukrepi, bi bilo nadalje treba črtati dve osebi in en subjekt.
(5)
V skladu s Sklepom Sveta 2012/634/SZVP z dne 15. oktobra 2012 o spremembi Sklepa 2011/782/SZVP o omejevalnih ukrepih proti Siriji (2), bi bilo treba zato Prilogo II k Uredbi (EU) št. 36/2012 ustrezno spremeniti -
SPREJEL NASLEDNJO UREDBO:
Člen 1
Priloga II k Uredbi (EU) št. 36/2012 se spremeni, kot je določeno v Prilogi k tej uredbi.
Člen 2
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Luxembourgu, 15. oktobra 2012

Labels: 18
5